Noé Cane Corso fajtamentés - Mia bejelentkezett....
Mia bejelentkezett....
Nagy öröm számunkra, ha volt védenceinkről híreket/képeket kapunk. Látni honnan hova jutottak, miből mivé lettek. Szívesen osztjuk meg veletek, eme szösszeneteket, hogy lássátok egy felnőtt, egy rossz körülmények közül mentett vagy egy kidobott kutya is lehet új családjánál tökéletes társ.
Most Mia gazdi beszámolója van soron.
MIA öt éve került hozzánk. 2010 október 23-án kaptuk meg őt, a NOÉ cane corso fajtamentés-től, ivartalanítva ,beoltva és chipelve. A vörösiszap katasztrófa mentett kutyája. Nem ismertük ezt a fajtát előtte, de a lányom látta meg a fajtamentés honlapján. Ezután vettük fel a kapcsolatot a velük. Az ideiglenes befogadója Vitéz Klári volt - mint sok más Corsonak is. Volt egy ismerkedős találkozásunk, ami nagyon jól sikerült, így pár nap múlva, Orsi és Klári "házhoz" szállította nekünk Miát. Rögtön körberohanta a portát. Azóta is őrzi éber figyelemmel. A családtagoknak örül, az ismerősökkel barátságos, az idegeneket jelenlétünkben eltűri. Jól alkalmazkodik a családhoz. Amikor
pihenünk ő is pihen, ha kertészkedünk ő is az udvaron matat. Az unokákkal türelmes, sokat játszanak, labdáznak együtt. A repülőtér mögötti mezőn a közös sétákat imádja, agár tempót diktál. A mini méretű német őz pincserrel és a cicával is békességben él. Nagyon örülünk,hogy gazdái lehetünk. MIA egy JÓ kutya!!!"
Sok-sok boldog évet még Nekik együtt!!!